CELEX: 32014D0090
Language: lv
Date: 2014-02-14 00:00:00
Title: 2014/90/ES: Komisijas Īstenošanas lēmums ( 2014. gada 14. februāris ), ar ko groza Lēmuma 2004/558/EK I pielikumu attiecībā uz liellopu infekciozā rinotraheīta izskaušanai konkrētā Itālijas reģionā paredzētas kontroles programmas apstiprināšanu (izziņots ar dokumenta numuru C(2014) 737)  Dokuments attiecas uz EEZ

18.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 46/10
            
         
      KOMISIJAS ĪSTENOŠANAS LĒMUMS
   
   (2014. gada 14. februāris),
   ar ko groza Lēmuma 2004/558/EK I pielikumu attiecībā uz liellopu infekciozā rinotraheīta izskaušanai konkrētā Itālijas reģionā paredzētas kontroles programmas apstiprināšanu
   (izziņots ar dokumenta numuru C(2014) 737)
   (Dokuments attiecas uz EEZ)
   (2014/90/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. punktu,
   tā kā:
   
               (1)
            
            
               Direktīvā 64/432/EEK paredzēti noteikumi attiecībā uz liellopu tirdzniecību Savienībā. Minētās direktīvas 9. pantā paredzēts, ka dalībvalsts, kas ieviesusi obligāto valsts kontroles programmu attiecībā uz kādu no lipīgajām slimībām, kuras minētas šīs direktīvas E pielikuma II daļā, attiecīgo programmu var iesniegt apstiprināšanai Komisijā. Liellopu infekciozais rinotraheīts ietilpst šajā sarakstā. Liellopu infekciozais rinotraheīts ir visredzamāko klīnisko pazīmju apraksts, kas liecina par inficēšanos ar liellopu 1. tipa (BHV1) herpesvīrusu.
            
         
               (2)
            
            
               Direktīvas 64/432/EEK 9. pantā paredzēta arī to papildu garantiju noteikšanas kārtība, ko var pieprasīt attiecībā uz Savienības iekšējo tirdzniecību.
            
         
               (3)
            
            
               Komisijas Lēmumā 2004/558/EK (2) ir apstiprinātas BHV1 kontroles un izskaušanas programmas, ko iesniegušas minētā lēmuma I pielikumā norādītās dalībvalstis un kas attiecas uz minētajā pielikumā norādītajiem reģioniem, un kam saskaņā ar Direktīvas 64/432/EEK 9. pantu piemēro papildu garantijas.
            
         
               (4)
            
            
               Itālija ir iesniegusi Komisijai programmu BHV1 kontrolei un izskaušanai Valles d’Aostas autonomajā reģionā. Šī programma atbilst Direktīvas 64/432/EEK 9. panta 1. punktā noteiktajiem kritērijiem. Šajā programmā paredzēti arī tādi noteikumi par liellopu pārvietošanu attiecīgajā reģionā un ievešanu tajā, kas ir līdzvērtīgi noteikumiem, kuri iepriekš ieviesti Bolcāno provincē Itālijā, kur šī slimība tika veiksmīgi izskausta.
            
         
               (5)
            
            
               Itālijas iesniegtā programma, kas paredzēta Valles d’Aostas autonomajam reģionam, un saskaņā ar Direktīvas 64/432/EEK 9. pantu iesniegtās papildu garantijas būtu jāapstiprina.
            
         
               (6)
            
            
               Tāpēc būtu attiecīgi jāgroza Lēmuma 2004/558/EK I pielikums.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/558/EK I pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2014. gada 14. februārī
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV 121, 29.7.1964., 1977./64. lpp.
   
      (2)  Komisijas 2004. gada 15. jūlija Lēmums 2004/558/EK par Padomes Direktīvas 64/432/EEK ieviešanu attiecībā uz papildus garantijām Kopienas iekšējā liellopu tirdzniecībā sakarā ar liellopu infekciozo rinotraheītu un atsevišķu dalībvalstu iesniegto izskaušanas programmu apstiprināšanu (OV L 249, 23.7.2004., 20. lpp.).
   
      PIELIKUMS
      Lēmuma 2004/558/EK I pielikumu aizstāj ar šādu:
      
         
            “I PIELIKUMS
            
                        Dalībvalstis
                     
                     
                        Tie dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 9. pantu
                     
                  
                        Čehijas Republika
                     
                     
                        Visi reģioni
                     
                  
                        Vācija
                     
                     
                        Visi reģioni, izņemot Bavārijas federālo zemi
                     
                  
                        Itālija
                     
                     
                        Friuli-Venēcijas Džūlijas reģions
                        Valles d’Aostas reģions
                        Trento province”